**БУДИ ЗМАЈ!!!**

Умеш да смишљаш слогане, да снимиш добру фотку, умеш лепо да црташ, ово је конкурс за тебе!!!

Техничка школа „Змај“ расписује конкурс „**Буди Змај**“!

Ако су речи твоје оружје, напиши слоган који ће завршавати речима **БУДИ ЗМАЈ** и описивати нашу идеју да свако од нас у животу треба да буде *змај*, да буде снажан и јак у сваком смислу, да штити слабе, помаже немоћнима, буде хуман, буде... **ЗМАЈ**.

Ако волиш фотографије, треба да снимиш добру фотку која ће бити права илустрација нашег слогана **БУДИ ЗМАЈ**. Да препознаш у свету који те окружује све оне ситуације уз које савршено стоји наша паролa.

Ако си вешт цртач, можеш нацртати слику, или монтирати свој дигитални колаж, уз које ће наше **БУДИ ЗМАЈ** савршено да одговара.

За учешће у конкурсу потребне су три ствари: добра воља и жеља да победиш и постанеш један од наших правих Змајевих амбасадора, као и да пошаљеш једну поруку за Сару Прљинчевић – да укуцаш број **1383** на број **3030** Фондације Буди хуман. Сари смо сад најпотребнији сви ми *змајевци* да победи опаку болест. Слику поруке / доказ да си уплатио пошаљеш заједно са својим радом текстом/фотографијом/цртежом, и личним подацима (именом и презименом, називом школе и одељењем које похађаш), на мејл budizmaj@skolazmaj.edu.rs

или на адресу школе:

**Техничка школа „Змај“, Омладинских бригада 25, 11070 Нови Београд.**

**КОНКУРС ЈЕ ОТВОРЕН**

до **14. 1. 2023.**

Победнике чекају награде – мајица са одштампаним слоганом/фотографијом/цртежом. Десет најбоље пласираних добијају дигиталне захвалнице и место на виртуелној изложби најбољих радова на веб-страницама наше школе.

Свечано проглашење биће за Св. Саву, 27. јануара.

Школа задржава право коришћења материјала за презентовање и даљу обраду на својим веб-платформама и профилима (школски сајт, инстаграм итд.).

Подразумева се да слогани и фотографије вулгарног или на било који начин непримереног садржаја неће бити разматрани.

**ПРИКЉУЧИ СЕ,**

***БУДИ ЗМАЈ*!!!**